Fil-Qorti tal-Maġistrati (Malta) Bħala Qorti ta` Ġudikatura Kriminali Maġistrat dottor Aaron M. Grima Sarjantson M.A. Law, LL.D. (melit) Il-Qorti rat l-imputazzjoni miġjuba kontra Romina Grima Sarjantson, li għandha l- karta tal-identita bin-numri 120254M li permezz tagħha hija ġiet akkużata talli fit-2 ta' Novembru 2014 għall-ħabta tal-għaxra ta' fil- għodu fir-residenza "Edera", Triq Mons Anton Cilia, Birkirkara, (a) ħebbet fuq il-persuna ta' Emmanuel Grima Sarjantson u kkaġunatlu ġrieħi ta' natura ħafifa skont ma ċċertifika Dr. R. Azzopardi Zerafa reg. 1819 miċ- Ċentru tal-F/H/C; (b) u aktar talli eżerċitat jekk li tippretendi li għandha billi fid-dar matrimonjali sakkret xi bibien bil-konsegwenza li żewġha ma kellux aċċess għalihom. Rat l-atti tal-kawża; Rat id-dokumenti u semgħet il-provi prodotti. Ikkunsidrat : - Illi mill-provi prodotti jirriżulta li fid-dati in kwistjoni bejn l-imputata u l-parte civile inqala' inċident. Jidher li kien hemm xi forma ta' kollutazzjoni bejniethom kif jirriżulta ċar mill-provi. Issa minkejja li l- Qorti hija konvinta moralment li kien hemm din il-kollutazzjoni bejniethom, il-provi fir-rigward tad-dinamika tal-istess u tal-mod kif l- allegata offiża ħafifa li suppost ġiet kaġunata fuq il-persuna tal-parte civile huma alkwantu konfliġġenti. Il-parte civile jtenni li huwa ġie migdum mill-imputata fil-minkeb. Jgħid ukoll li ppreżenta ċertifikat mediku f'dan is-sens wara li huwa kien ġie invistat minn tabib fil-Poliklinika tal-Floriana. Iżda l-Qorti rat li ebda evidenza ma ġiet prodotta f'dan is-sens. La ċ-ċertifikat tat-tabib u wisq anqas ix-xiehda tal-istess allegat tabib ma ġiet ippreżentata lilha. Għalkemm dan iċ-ċertifikat u din ix-xiehda ma humiex determinanti biex tkun tista' tinstab ħtija o meno fir-rigward tal-ewwel imputazzjoni, fid-dawl tal-konflitt serju fil-provi imresqin f'dan il-każ fir-rigward tal- ewwel imputazzjoni, din il-Qorti ma tqisx li jkun safe and satisfactory li fuq din il-kwalita ta' evidenza konfliġġenti tal-partijiet biss issib ħtija fir- rigward tal-ewwel imputazzjoni. Jirriżulta li kien hemm xi forma ta' kollutazzjoni bejn il-partijiet iżda l-eżistenza tal-offiża nonche n-natura tal-offiża ma tqisx li ġew soddisfaċentement ippruvati sal-grad rikjest mill-Liġi. Illi kwantu għat-tieni imputazzjoni, il-Qorti diġa esprimiet ruħha dwar dan il-fatt f'sentenza li ingħatat kontra l-imputata illum stess fuq il-każ fejn hija, f'dati preċedenti, għażlet li tieħu l-Liġi b'idejha u sakkret il- bibien interni permezz ta' ċavetta jew ċwievet li kienu ġew unikament fil-pussess tagħha b'mod l-azzjoni tagħha ċaħdet, t'aċċess għall-imsemmija kmamar u għall-effetti mobbli komuni kontenuti f'dawk il-kmamar. Kif diġa intqal fis-sentenza hawn fuq imsemmija, l-elementi tar-reat ta' ragion fattasi huma dawn : - a) att estern li jimpedixxi persuna oħra minn dritt li hija tgawdi, u li jkun sar bid-dissens espliċitu jew impliċitu ta' dik il-persuna ; b) l-imputat irid jemmen li qed jaġixxi bi dritt ; c) ix-xjenza tal-imputat li qed jieħu b'idejh dak li suppost jieħu tramite l-proċess legali ; d) li l-att ma jinkwadrax ruħu f'reat aktar gravi ; Ir-raġuni prinċipali għaliex din il-Qorti kienet sabet ħtija fl-imputata f'dak il-każ kienet li hija unilateralment fiżikament sakkret lill-imputat barra minn dawn il-kmamar billi qabdet iċ-ċavetta jew ċwievet uniċi għall-dawn il-bibien, ħadithom lil hemm mill-isfera tal-pussess komuni bejnha u bejn żewġha, żammithom hi biss u b'hekk ipprekludiet lil żewġha mid-dritt t'aċċess għall-istess ċwievet biex permezz tagħhom ikun jista' jaċċedi għall-dawn il-kmamar u l-effetti mobbli hemm L-istatus quo bejn il-partijiet f'dak il-versant ġie turbat bl- azzjoni unilaterali tal-imputata fl-isfond tal-kontroversja ċara li kienet teżisti bejn il-partijiet. Issa f'dan il-każ, l-imputata ma bidlitx is-serraturi jew għamlet xi forma oħra ta' sokor minflok jew in aġġunta mas-serraturi li kienu installati fl- L-anqas għamlet xi azzjoni li permezz tagħha s-serraturi sarilhom xi kambjament irriversibbli. Xejn minn dan. Ħalliet kollox kif kien bid-differenza li hija ħadet fil-pussess esklussiv tagħha il-mezz li bih il-bibien setgħu jinfetħu bil-mod normali u naturali skont il-mod kif kienu maħduma originarjament. Konsegwentement hija ċaħdet lil żewġha mill-pussess mhux biss taċ-ċwievet iżda aktar minn hekk għall- kmamar u għall-effetti mobbli l-oħra li kienu jinsabu fihom. Minħabba din l-azzjoni unilaterali il-parte civile sab lilu nnifsu għall- għarrieda maqful barra minn dawn il-kmamar mingħajr rimedju fiżiku u prattiku (almenu fl-immedjat) sabiex ikun jista' jaċċedi għall-dawn il- Dakinhar li l-imputata għażlet li tieħu fl-isfera tal-pussess esklussiv tagħha dawn iċ-ċwievet, il-parte civile spiċċa li mingħajr dawn iċ-ċwievet huwa ma setgħax jiftaħ dawn il-bibien skont il-mod kif kienu maħduma oriġinarjament u mingħajr ma jirrikorri għal mezzi tal- autosoddisfazzjoni sabiex ikun jista jirripristina d-dritt tiegħu ta' aċċess għall-istess kmamar u effetti mobbli, bħal, per eżempju, billi jiżgassa jew jisfronda l-bibien b'mod ukoll li jirreka dannu lill-istess bibien. Bl-azzjoni tagħha l-imputata kienet ivvjolat l-istatus quo bejn il-partijiet f'kuntest fejn kienet diġa tirrenja kontroversja fil-fatt u fid-dritt Dan għalhekk wassal sabiex bl-azzjoni tagħha l-imputata integrat l- ewwel element tar-reat ta' ragion fattasi fis-sens li bl-att estern tagħha hija impediet lil żewġha minn dritt li huwa jgawdi, u dan bid-dissens espliċitu jew impliċitu tiegħu – u f'kuntest fejn huwa, f'dak il-mument ta' żmien ma kellu ebda mezz biex ikun jista' jirripristina l-pussess tiegħu b'mod leġittimu. effettivament jippriva lil żewġha mid-dritt li huwa kien igawdi. iż-żmien hekk ġara għaliex għal perjodu ta' żmien żewġha ma kellux aċċess għall-istess kmamar minħabba l-azzjoni unilaterali tagħha. Jiġifieri dan l-impediment ossija d-deprivazzjoni mit-tgawdija irid ikollu effett u konsegwenzi oġġettivi biex ir-reat ikun jista' jiġi integrat. deprivazzjoni mit-tgawdija tista' tkun oġġettiva : - (a) f'sens assolut – fejn is-suġġett passiv ma jkun jista' jagħmel xejn aktar biex ikun jista' jiġi jirripristina t-tgawdija ta' dak id-dritt – għajr ħlief l-awtorita ġudizzjarja kompetenti biex (b) f'sens relattiv fis-sens li minħabba fl-impediment is-suġġett passiv tkun tista' tirrikorri għal mezzi prattiċi (li l-ġurisprudenza Taljana tirreferi għaliha bħala auto-reintegrazione) oħra biex tkun tista' terġa takkwista lura dik it-tgawdija tal-istess jedd u tirripristina l- Issa f'dan il-każ, fid-data tal-inċident meritu ta' din il-kawża, il-Qorti tqis li l-isfond fattwali u ċirkostanzjali ma baqgħax l-istess bħal ma kien dak fix-xahar ta' Settembru 2014 (u żgur sax-xahar t'Ottubru 2014) u li diġa wassal għal deċiżjoni kundannatorja minn din il-Qorti. Il-fatt li l- parte civile irnexxielu jsib jixtri ċ-ċwievet tas-serraturi għall-bibien de quo biddel ix-xenarju ta' dan il-każ għaliex issa huwa, mill-mument li xtara ċ-ċwievet negati lilu mill-imputata preċedentement, huwa reġgħa akkwista u qiegħed lilu nnifsu fl-istatus quo ante fejn setgħa jerġa jibda leġittimament jeżerċita l-jeddijiet preċedentement imċaħda lilu. L-effetti permanenti tar-reat ta' ragion fattasi issa allura ġew newtralizzati. Għalkemm huwa minnu li l-azzjoni tal-imputata li ssakkar lill-parte civile barra minn dawn il-kmamar tibqa' l-istess, u l-intenzjoni tagħha baqgħet invarjata u sseħħ kull darba li hija sakkret il-bibien warajha, id- differenza titnissel mill-fatt li fil-jum tal-inċidenti de quo, il-parte civile ma baqgħax aktar fl-impossibilita' li jkollu aċċess għall-istess kmamar u għalhekk egħeleb l-impediment li ġie maħluq bl-azzjoni tal-imputata. Jiġifieri bl-azzjoni pożittiva tiegħu stess il-parte civile, b'mod leċitu, għeleb dak l-impediment u l-effetti permanenti tar-reat ta' ragion fattasi li kienu ġew imposti fuqu bl-azzjoni unilaterali tal-imputata. L-att estern tagħha għalhekk issa sar fattwalment u ġuridikament ineffikaċi għax ma baqalux aktar l-effett li jippriva lill-parte civile mid-dritt li huwa kien igawdi; u dan għaliex dan l-impediment issa spiċċa b'mod Verament li għal dak li jirrigwarda lill-imputata, il-fatt li l-parte civile kien akkwista l-kopja taċ-ċwievet kienet għaliha kemm fattur estraneju għar-rieda tagħha daqskemm kien fatt sorprendenti. Li kien għaliha huwa kellu jibqa' maqful barra, għax dik kienet l-intenzjoni tagħha motivata, skontha, mill-ħtieġa li tipproteġi lilha nnifisa minn xi att t'aggressjoni, vendikazzjoni jew qatgħa da parti tal-imputat. għall-imputata, l-aċċess tal-parte civile għal dawk il-kmamar kellu jibqa' oġġettiv. Iżda fil-prattika li ġara huwa li bil-fatt li l-parte civile irnexxielu jsib il- mezz alternattiv, legali u regolari kif jaċċedi għall-istess kmamar permezz tal-mezz appożitu li bih jirnexxielu jaċċedi għal dawk il- kmamar, wassal sabiex issa, wara li huwa akkwista l-istess ċwievet, huwa ma baqgħax aktar fl-impossibilita li jaċċedi għall-dawk il-kmamar u għalhekk b'mezzi leċiti l-impediment maħluq minn martu ġie kompletament sorvolat u l-impediment reż inutli u ineffikaċi. Bl-azzjoni tiegħu il-parte civile irnexxielu irripristina l-iżbilanċ maħluq bl-azzjoni unilaterali tal-imputata. Dan huwa wkoll żbilanċ li l-Liġi trid tivvjeta bl-Artikolu 85 tal-Kodiċi Kriminali. Meta l-konjuġi jkollhom pussess ugwali għaċ-ċwievet tal-bibien interni (kemm jekk għall-unika ċavetta jew jekk ikollhom ċwievet kull wieħed għall-istess bibien) l- azzjoni ta' konjuġi li jsakkar il-bieb ta' kamra fid-dar matrimonjali per se, anke jekk kontra r-rieda tal-konjuġi l-ieħor, ma jwassalx, għall-dak il- fatt biss, għall-kommissjoni tar-reat ta' ragion fattasi. Dan għaliex jekk il-konjuġi l-ieħor ikollu l-mezz kif huwa jiftaħ dak il-bieb ma jistax jilmenta li b'dak is-sokor biss da parti tal-konjuġi l-ieħor, ikun ġie vjolat l-istatus quo b'mod li jkun ġie krejat xi impediment oġġettiv milli jeżerċita l-jeddijiet tiegħu. Dan għaliex kull ma jkun irid jagħmel huwa li jaqbad iċ-ċavetta tiegħu u jeżerċita d-dritt li għandu li jerġa' jiftaħ dak il-bieb li jkun ġie msakkar. B'hekk l-azzjoni unilaterali ta' parti ma tkunx tista' twassal għal impediment ta' tgawdija ta' dritt in kwantu din tkun tista' tiġi kontrobilanċjata mill-azzjoni tal-eżerċizzju tad-dritt tal- auto-reintegrazzjoni, anke jekk unilaterali tal-parti l-oħra, li tuża ċ- ċavetta tagħha biex tiftaħ l-istess bieb meta trid. Biss is-sitwazzjoni tkun differenti meta bejn il-konjuġi jkun hemm ċavetta waħda u l-konjuġi ma jaqblux bejniethom x'użu għandu jsir minn dik iċ-ċavetta fir-rigward ta' jekk bieb għandux jiġi msakkar jew le; jew fil-każ fejn konjuġi minnhom japproprja ruħu miċ-ċwievet kollha għad-disposizzjoni tagħhom u jimpedixxi lill-konjuġi l-ieħor mit- tgawdija u użu ta' dawn iċ-ċwievet. Fin-nuqqas ta' qbil bejn il-konjuġi jew fin-nuqqas ta' deċiżjoni tal- awtorita' ġudizzjarja kompetenti, mhux possibbli li konjuġi minnhom jieħu azzjoni unilaterali billi minbarra li japproprija ruħu miċ-ċavetta unika tal-bieb jew taċ-ċwievet eżistenti, jagħżel ukoll li jsakkar dak il- bieb b'mod li konsegwentement ikun qiegħed jagħlaq lill-konjuġi l-ieħor barra minn dik il-kamra biex b'hekk jiċċaħħadlu d-dritt t'aċċess għall- kamra u għall-effetti mobbli hemmhekk kontenuti – anke jekk dan isir għal żmien qasir. Din l-azzjoni unilaterali toħloq sitwazzjoni ta' żbilanċ bejn il-jeddijiet rispettivi tal-konjuġi b'mod li Qorti ta' kriminali ġudikatura ma tistax ma tiċċensurax taħt id-disposizzjonijiet tal-Artikolu Konsegwentement, din il-Qorti ma tistax tqis li issa li l-parte civile egħleb dan l-impediment billi reġgħa għandu l-aċċess liberu għall-dawn il-kmamar, l-ewwel element tar-reat ta' ragion fattasi baqa' soddisfatt meta fid-data tal-inċident de quo huwa diġa kien jinsab fil-pussess taċ- ċwievet għall-istess bibien – anke jekk mhux l-istess ċavetta jew ċwievet li kienet ħadet martu mingħandu. Issa bil-fatt li l-parte civile għandu ċ-ċwievet f'idu jqiegħed lill-imputata fl-impossibilta' li tikkommetti l-ewwel element tar-reat ta' ragion fattasi bil-fatt biss li hija kienet sakkret il-bibien tal-kmamar biċ-ċavetta fil-jum tal-inċident de quo u dan in kwantu li issa b'din l-azzjoni biss minn naħa tagħha hija ma baqgħetx aktar tista' timpedixxi lill-parte civile minn xi dritt li huwa jgawdi fir-rigward tal-aċċess għall-kmamar u għall-effetti mobbli li hemm ġewwa. Dan qed jingħad ukoll in kwantu li f'dan il-każ is-sokor permezz taċ- ċwievet tas-serraturi ta' dawn il-bibien kienu l-uniku mezz li permezz tiegħu dawn il-bibien setgħu jiġu msakra; u li ma kienx hemm mezz ta' sokor ieħor li l-parte civile ma kellhiex aċċess għalih. xort'oħra kieku minbarra s-sokor tas-serratura biċ-ċavetta biss l- imputata adoperat xi mezz ieħor estranju għas-serratura tal-bibien bħal per eżempju li kieku adoperat ukoll xi bdil fis-serratura, jew xi katnazz jew mezz ta' sokor ieħor li għalih żewġha ma setgħax kellu l-mezzi biex jiftaħhom. Del resto r-reat ta' ragion fattasi ma jistax jiġi kommess biss bl-intenzjoni doluża kemm hi doluża tas-suġġett attiv. In definittiva l-ewwel element ma jistax issa jiġi ritenut soddisfatt aktar in kwantu tipprova kemm tipprova l-imputata timpedixxi lill-parte civile milli jidħol fil-kmamar billi ssakkar il-bibien biċ-ċwievet, b'din l- azzjoni biss hija mhux ser jirnexxielha aktar timpedixxi lill-parte civile mill-eżerċizzju tad-drittijiet t'aċċess tiegħu aktar. U dan għaliex huwa għandu l-mezz leġittimu f'idu biex ikun jista' jidħol f'dawn il-kmamar meta jrid u meta jogħġbu. U jekk trid teskludi lil żewġha milli jagħmel dan, l-unika affarijiet li tista' tagħmel huwa jew li tiftiehem miegħu jew inkella tadixxi lill-Qorti kompetenti biex iġġib awtorizzazzjoni ġudizzjarja biex tkun tista ssakkar xi bibien interni fid-dar tagħha ad esklużjoni ta' żewġha. Li għar-raġunijiet premessi il-Qorti qegħda ssib lill-imputata Romina Grima Sarjantson mhux ħatja tal-imputazzjonijiet miġjuba kontra tagħha u tilliberaha minn kull ħtija u piena. Mogħtija illum il-11 ta' Diċembru 2015 fil-Qrati tal-Ġustizzja,